title: Padomes Lēmums (ES) 2021/176 (2021. gada 5. februāris) par to, lai noslēgtu grozījumus Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām (“Bonnas nolīgums”) attiecībā uz minētā nolīguma tvēruma paplašināšanu un uz Spānijas Karalistes pievienošanos minētajam nolīgumam

text:
                  16.2.2021

                  LV

                  Eiropas Savienības Oficiālais Vēstnesis

                  L 54/1

         PADOMES LĒMUMS (ES) 2021/176
         (2021. gada 5. februāris)
         par to, lai noslēgtu grozījumus Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām (“Bonnas nolīgums”) attiecībā uz minētā nolīguma tvēruma paplašināšanu un uz Spānijas Karalistes pievienošanos minētajam nolīgumam
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu un 196. panta 2. punktu saistībā ar 218. panta 6. punkta a) apakšpunkta v) punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Nolīgumu par sadarbību cīņā pret Ziemeļjūras piesārņojumu ar naftu un citām kaitīgām vielām (“Bonnas nolīgums”) (2) noslēdza Eiropas Ekonomikas kopiena ar Padomes Lēmumu 84/358/EEK (3), un tas stājās spēkā 1989. gada 1. septembrī. Bonnas nolīgums tika grozīts 1989. gadā. Minētie grozījumi tika apstiprināti ar Padomes Lēmumu 93/540/EEK (4) un stājās spēkā 1994. gada 1. aprīlī.

                     (2)

                     Padome ar 2019. gada 7. oktobra Padomes Lēmumu pilnvaroja Komisiju Savienības vārdā risināt sarunas par grozījumiem Bonnas nolīgumā attiecībā uz tā materiālo un ģeogrāfisko tvērumu.

                     (3)

                     Saskaņā ar Bonnas nolīguma 16. panta 1. punktu Līgumslēdzējas puses izskatīja grozījuma priekšlikumu paplašināt Bonnas nolīguma tvērumu nolūkā uzlabot sadarbību novērošanas jomā atbilstīgi Starptautiskās konvencijas par piesārņojuma novēršanu no kuģiem, kas parakstīta Londonā 1973. gada 2. novembrī un papildināta ar 1978. gada 17. februāra Protokolu, (“MARPOL konvencija”) VI pielikuma prasībām. Turklāt Līgumslēdzējas puses izskatīja arī ar Spānijas pievienošanos saistītos Bonnas nolīguma un tā pielikuma grozījumus saskaņā ar minētā nolīguma 20. pantu.

                     (4)

                     Saskaņā ar Padomes 2019. gada 7. oktobra Lēmumu Komisija ir risinājusi sarunas par tiem Bonnas nolīguma grozījumiem, kuri ar vienprātīgu balsojumu un diviem lēmumiem tika pieņemti Bonnas nolīguma Līgumslēdzēju pušu trīsdesmit pirmajā sanāksmē, kas notika Bonnā 2019. gada 9.–11. oktobrī.

                     (5)

                     Minētie Bonnas nolīguma grozījumi būtu jāapstiprina Eiropas Savienības vārdā,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināti grozījumi Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām ("Bonnas nolīgums”) attiecībā uz Bonnas nolīguma tvēruma paplašināšanu un uz Spānijas Karalistes pievienošanos Bonnas nolīgumam, kurus Līgumslēdzējas puses pieņēma trīsdesmit pirmajā sanāksmē, kas notika Bonnā 2019. gada 9.–11. oktobrī (5).

            2. pants
            Padomes priekšsēdētājs norīko personu vai personas, kas ir tiesīgas Savienības vārdā sniegt Bonnas nolīguma 16. pantā paredzēto paziņojumu (6).

            3. pants
            Šis lēmums stājas spēkā tā pieņemšanas dienā.

            Briselē, 2021. gada 5. februārī

                  Padomes vārdā –

                  priekšsēdētāja

               A. P. ZACARIAS

            (1)  2021. gada 19. janvāra piekrišana.

            (2)  OV L 188, 16.7.1984., 9. lpp.

            (3)  Padomes Lēmums 84/358/EEK (1984. gada 28. jūnijs) par Nolīgumu par sadarbību cīņā pret Ziemeļjūras piesārņojumu ar naftu un citām kaitīgām vielām (OV L 188, 16.7.1984., 7. lpp.).

            (4)  Padomes Lēmums 93/540/EEK (1993. gada 18. oktobris), ar ko apstiprina dažus grozījumus Nolīgumā par sadarbību cīņā pret Ziemeļjūras piesārņojumu ar naftu un citām kaitīgām vielām (Bonnas nolīgums) (OV L 263, 22.10.1993., 51. lpp.).

            (5)  Lēmumu par grozījumiem Bonnas nolīgumā teksts ir publicēts šā Oficiālā Vēstneša 3 un 6. lpp.

            (6)  Bonnas nolīguma grozījumu spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


Komisijas 12.02.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10112 - CVC / RIVERSTONE EUROPE) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2021. gada 23. aprīlis), ar ko pieņem Padomes nostāju par Eiropas Savienības 2021. finanšu gada budžeta grozījuma Nr. 2 projektu 2021/C 161 I/02

text:
                  3.5.2021

                  LV

                  Eiropas Savienības Oficiālais Vēstnesis

                  CI 161/2

         PADOMES LĒMUMS
         (2021. gada 23. aprīlis),
         ar ko pieņem Padomes nostāju par Eiropas Savienības 2021. finanšu gada budžeta grozījuma Nr. 2 projektu
         (2021/C 161 I/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 44. pantu,
         tā kā:

                     —

                     Savienības 2021. finanšu gada budžetu galīgajā variantā pieņēma 2021. gada 17. martā (2);

                     —

                     Komisija 2021. gada 24. martā iesniedza priekšlikumu, kurā ir ietverts 2021. finanšu gada vispārējā budžeta grozījuma Nr. 2 projekts;

                     —

                     ņemot vērā bezprecedenta krīzi un nepieciešamību īsā laikā finansēt ātrus politikas reaģēšanas pasākumus, ir lietderīgi izņēmuma kārtā vienoties par Komisijas priekšlikumu Ārkārtas atbalsta instrumenta ietvaros paredzēt rezervi –100 miljonu EUR apmērā – saistībā ar pandēmijas gaitā radušos jauno vajadzību iespējamo ietekmi uz budžetu. Šādai budžeta plānošanai nevajadzētu radīt precedentu, un Komisijai ar šo rezervi saistītās apropriācijas būtu jāizmanto tikai Covid-19 pandēmijas apkarošanai, veicot darbības, kas ir atbilstīgas saskaņā ar Padomes Regulu (ES) 2020/521 (2020. gada 14. aprīlis), ar ko aktivizē ārkārtas atbalstu saskaņā ar Regulu (ES) 2016/369 un groza tās noteikumus, ņemot vērā Covid-19 uzliesmojumu (3);

                     —

                     lai 2021. gadā steidzami darītu pieejamas pietiekamas apropriācijas Ārkārtas atbalsta instrumenta (ESI) ietvaros un ES ieguldījumu Eiropas Slimību profilakses un kontroles centram (ECDC), reaģējot uz Covid-19 pandēmiju, Padomei nekavējoties ir jāpieņem nostāja par 2021. gada vispārējā budžeta grozījuma Nr. 2 projektu. Tādēļ ir pamatoti saskaņā ar Padomes reglamenta 3. panta 3. punktu saīsināt Protokola Nr. 1 4. pantā paredzēto astoņu nedēļu termiņu valstu parlamentu informēšanai,

               IR PIEŅĒMUSI ŠO LĒMUMU.

            Vienīgais pants
            Padomes nostāja par Eiropas Savienības 2021. finanšu gada budžeta grozījuma Nr. 2 projektu tika pieņemta 2021. gada 23. aprīlī.
            Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

            Briselē, 2021. gada 23. aprīlī

                  Padomes vārdā –

                  priekšsēdētāja

               A. P. ZACARIAS

            (1)  OV L 193, 30.7.2018., 1. lpp.

            (2)  OV L 93, 17.3.2021., 1. lpp.

            (3)  OV L 117, 15.4.2020., 3. lpp.


Komisijas 10.05.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10220 - TPG CAPITAL / AT&T / AT&T US VIDEO BUSINESS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2021. gada 6. maijs), ar ko ieceļ divpadsmit Eiropas Ķimikāliju aģentūras valdes locekļus 2021/C 185/02

text:
                  12.5.2021

                  LV

                  Eiropas Savienības Oficiālais Vēstnesis

                  C 185/4

         PADOMES LĒMUMS
         (2021. gada 6. maijs),
         ar ko ieceļ divpadsmit Eiropas Ķimikāliju aģentūras valdes locekļus
         (2021/C 185/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 79. pantu,
         tā kā:

                     (1)

                     Regulas (EK) Nr. 1907/2006 79. pantā ir paredzēts, ka Padomei par Eiropas Ķimikāliju aģentūras valdes (“valde”) locekļiem jāieceļ pa vienam pārstāvim no katras dalībvalsts.

                     (2)

                     Valdes locekļus jāieceļ amatā, pamatojoties uz viņu attiecīgo pieredzi un zināšanām ķimikāliju drošuma vai ķimikāliju reglamentācijas jomās un pamatojoties uz to, lai valdes locekļu vidū būtu speciālisti vispārējos, finanšu un juridiskos jautājumos.

                     (3)

                     Pilnvaru termiņš ir četri gadi, un to var vienreiz pagarināt.

                     (4)

                     Padome ar 2007. gada 7. jūnija lēmumu (2) iecēla 27 valdes locekļus.

                     (5)

                     Pašreizējie valdes locekļi, kurus ir izraudzījušas Čehija, Īrija, Spānija, Francija, Itālija, Luksemburga, Ungārija, Nīderlande, Austrija, Slovēnija, Somija un Zviedrija, tika iecelti amatā uz pilnvaru termiņu, kas beidzas 2021. gada 31. maijā.

                     (6)

                     Padome ir saņēmusi visu attiecīgo dalībvalstu kandidatūras,

               IR PIEŅĒMUSI ŠO LĒMUMU.

            1. pants
            Par valdes locekļiem uz otro pilnvaru termiņu no 2021. gada 1. jūnija līdz 2025. gada 31. maijam tiek ieceltas šādas personas (vārds, uzvārds, valstspiederība, dzimšanas datums):

                        —

                           Tatjana KOLESNIKOVA kundze, Čehija, 1969. gada 24. novembris,

                        —

                           Óscar Valentín GONZÁLEZ SÁNCHEZ kungs, Spānija, 1972. gada 8. marts,

                        —

                           Paul KRAJNIK kungs, Austrija, 1964. gada 20. janvāris,

                        —

                           Alojz GRABNER kungs, Slovēnija, 1965. gada 23. jūlijs,

                        —

                           Hanna Maria KORHONEN kundze, Somija, 1964. gada 8. augusts.

            2. pants
            Par valdes locekļiem uz pirmo pilnvaru termiņu no 2021. gada 1. jūnija līdz 2025. gada 31. maijam tiek ieceltas šādas personas (vārds, uzvārds, valstspiederība, dzimšanas datums):

                        —

                           Stephen Patrick CURRAN kungs, Īrija, 1962. gada 24. jūlijs,

                        —

                           Karine BOQUET kundze, Francija, 1973. gada 21. jūlijs,

                        —

                        Dr. Pasqualino ROSSI kungs, Itālija, 1962. gada 16. maijs,

                        —

                           Jérôme FAÉ kungs, Luksemburga, 1989. gada 25. novembris,

                        —

                        Dr. Szilvia DEIM kundze, Ungārija, 1971. gada 21. novembris,

                        —

                           Kees HOPPENER kungs, Nīderlande, 1960. gada 15. jūlijs,

                        —

                           Per ÄNGQUIST kungs, Zviedrija, 1969. gada 21. maijs.

            3. pants
            Šis lēmums stājas spēkā tā pieņemšanas dienā.

            Briselē, 2021. gada 6. maijā

                  Padomes vārdā –

                  priekšsēdētājs

               J. BORRELL FONTELLES

            (1)  OV L 396, 30.12.2006., 1. lpp.

            (2)  Padomes Lēmums (2007. gada 7. jūnijs), ar ko ieceļ 27 Eiropas Ķimikāliju aģentūras valdes locekļus (OV C 134, 16.6.2007., 6. lpp.).


title: Padomes Lēmums (ES) 2021/777 (2021. gada 10. maijs) par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas pagarināšanu

text:
                  12.5.2021

                  LV

                  Eiropas Savienības Oficiālais Vēstnesis

                  L 167/39

         PADOMES LĒMUMS (ES) 2021/777
         (2021. gada 10. maijs)
         par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     1995. gada Graudu tirdzniecības konvenciju (“konvencija”) Savienība noslēdza ar Padomes Lēmumu 96/88/EK (1), un tā stājās spēkā 1995. gada 1. jūlijā. Konvencija tika noslēgta uz trim gadiem.

                     (2)

                     Ievērojot konvencijas 33. pantu, Starptautiskā Graudu padome konvenciju var pagarināt uz secīgiem periodiem, kas ikreiz nav ilgāki par diviem gadiem. Kopš konvencijas noslēgšanas tā ir tikusi regulāri pagarināta uz turpmākiem divu gadu periodiem. Pēdējoreiz konvenciju ar Starptautiskās Graudu padomes lēmumu pagarināja 2019. gada 10. jūnijā, un tā paliek spēkā līdz 2021. gada 30. jūnijam.

                     (3)

                     Starptautiskajai Graudu padomei 53. sesijā, kas notiks 2021. gada 7. jūnijā, ir jālemj par konvencijas pagarināšanu no 2021. gada 1. jūlija uz turpmāku periodu, kas nav ilgāks par diviem gadiem.

                     (4)

                     Ir lietderīgi noteikt nostāju, kas Savienības vārdā ir jāieņem Starptautiskās Graudu padomes 53. sesijā, jo konvencijas termiņa pagarināšana ir Savienības interesēs,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Starptautiskās Graudu padomes 53. sesijā, ir balsot par 1995. gada Graudu tirdzniecības konvencijas pagarināšanu no 2021. gada 1. jūlija uz turpmāku periodu, kas nav ilgāks par diviem gadiem.

            2. pants
            Šis lēmums stājas spēkā tā pieņemšanas dienā.

            Briselē, 2021. gada 10. maijā

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums 96/88/EK (1995. gada 19. decembris), ar ko Eiropas Kopiena apstiprina Graudu tirdzniecības konvenciju un Pārtikas atbalsta konvenciju, kas veido 1995. gada Starptautisko līgumu par graudiem (OV L 21, 27.1.1996., 47. lpp.).


title: Padomes Lēmums (ES) 2021/780 (2021. gada 10. maijs) par nostāju, kas Eiropas Savienības vārdā jāieņem Pasaules Tirdzniecības organizācijas Ar tirdzniecību saistīto intelektuālā īpašuma tiesību padomē

text:
                  12.5.2021

                  LV

                  Eiropas Savienības Oficiālais Vēstnesis

                  L 167/45

         PADOMES LĒMUMS (ES) 2021/780
         (2021. gada 10. maijs)
         par nostāju, kas Eiropas Savienības vārdā jāieņem Pasaules Tirdzniecības organizācijas Ar tirdzniecību saistīto intelektuālā īpašuma tiesību padomē
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgumu par Pasaules Tirdzniecības organizācijas izveidošanu, kā arī nolīgumus šā līguma 1., 2. un 3. pielikumā (“Marakešas līgums”) Savienība noslēdza ar Padomes Lēmumu 94/800/EK (1), un tas stājās spēkā 1995. gada 1. janvārī.

                     (2)

                     Saskaņā ar 66. panta 1. punktu Līgumā par intelektuālā īpašuma tiesību komercaspektiem (“TRIPS līgums”), kas iekļauts Marakešas līguma 1.C pielikumā, Pasaules Tirdzniecības organizācijas Ar tirdzniecību saistīto intelektuālā īpašuma tiesību padomei (“TRIPS padome”) pēc pienācīgi pamatota vismazāk attīstīto valstu (VAV) dalībnieka lūguma ir jāpiešķir pagarinājumi pārejas periodam, kura laikā VAV dalībniekiem netiek prasīts piemērot TRIPS līguma noteikumus, izņemot 3., 4. un 5. pantu.

                     (3)

                     Kā tika nolemts TRIPS padomes 2013. gada 11. jūnija lēmumā, pašreizējam pārejas periodam ir jābeidzas 2021. gada 1. jūlijā.

                     (4)

                     Čada VAV grupas vārdā 2020. gada 1. oktobrī oficiāli iesniedza lūgumu pagarināt pārejas periodu.

                     (5)

                        TRIPS padomei tās oficiālajā sanāksmē 2021. gada 8. un 9. jūnijā ir jāpieņem lēmums par lūgumu pagarināt VAV dalībniekiem pārejas periodu saskaņā ar TRIPS līguma 66. panta 1. punktu (“TRIPS padomes lēmums”).

                     (6)

                     Ir lietderīgi noteikt nostāju, kas Savienības vārdā ir jāieņem TRIPS padomē, jo TRIPS padomes lēmums Savienībai būs saistošs.

                     (7)

                     VAV dalībnieki ir visneaizsargātākā starptautiskās tirdzniecības sabiedrības daļa, kas saskaras ar ekonomiskām, finansiālām un administratīvām grūtībām. VAV dalībniekiem ir vajadzīga politikas telpa un elastība, lai risinātu savas attīstības problēmas, un vairāk laika TRIPS līguma īstenošanai.

                     (8)

                     Zināms intelektuālā īpašuma tiesību (IĪT) aizsardzības un izpildes līmenis nāk par labu VAV dalībniekiem, jo IĪT ir inovācijas katalizators un svarīgs ilgtspējīgas attīstības instruments. Daži VAV dalībnieki jau ir veikuši pasākumus, lai īstenotu TRIPS līgumu, un tie ir jāmudina nesamazināt pašreizējo IĪT aizsardzības un izpildes līmeni.

                     (9)

                     Pārejas perioda pagarināšana bez termiņa ierobežojuma, kā to ierosinājusi VAV grupa, palēninātu procesu, ar ko pakāpeniski integrē VAV dalībniekus, kuri vienlaikus ir arī daudzpusējās tirdzniecības sistēmas dalībnieki, starptautiskajā intelektuālā īpašuma sistēmā atbilstīgi obligātajām prasībām, kas paredzētas TRIPS līgumā.

                     (10)

                     Attiecīgi ir lietderīgi pagarināt VAV dalībniekiem pārejas periodu TRIPS līguma īstenošanai, izņemot 3., 4. un 5. pantu, uz ierobežotu laikposmu, kas nepārsniedz 10 gadus.

                     (11)

                     Ja Pasaules Tirdzniecības organizācijas dalībvalstis atbalstītu pārejas perioda pagarināšanu saskaņā ar TRIPS līguma 66. panta 1. punktu uz ilgāku laiku vai bez termiņa ierobežojuma, Savienībai nevajadzētu kavēt vienprātības panākšanu.

                     (12)

                     VAV lūgums piešķirt papildu 12 gadu atbrīvojumu, kuru rēķina no dienas, kad VAV dalībnieks atstāj VAV kategoriju, šķiet, pārsniedz TRIPS līguma 66. panta 1. punkta darbības jomu, jo minētais pants attiecas tikai uz pārejas perioda pagarināšanu saistībā ar to, kā konkrētus TRIPS līguma noteikumus īsteno VAV dalībnieki. Tādēļ nevajadzētu atbalstīt lūgumu ar TRIPS padomes lēmumu, kas pieņemts saskaņā ar TRIPS līguma 66. panta 1. punktu, piešķirt atbrīvojumu valstīm, kas nav VAV dalībnieki,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Pasaules Tirdzniecības organizācijas Ar tirdzniecību saistīto intelektuālā īpašuma tiesību padomē (“TRIPS padome”) tās oficiālajā sanāksmē, kas norsināsies 2021. gada 8. un 9. jūnijā, ir šāda:

                        a)

                        VAV dalībniekiem ierobežotu laikposmu, kas nepārsniedz 10 gadus, vai līdz dienai, kad tie pārstāj būt VAV dalībnieki, atkarībā no tā, kurš datums ir agrāk, nav jāpiemēro Līguma par intelektuālā īpašuma tiesību komercaspektiem (“TRIPS līgums”) noteikumi, izņemot 3., 4. un 5. pants;

                        b)

                        ja Pasaules Tirdzniecības organizācijas dalībvalstis atbalstītu pārejas perioda pagarināšanu saskaņā ar TRIPS līguma 66. panta 1. punktu uz ilgāku laiku vai bez termiņa ierobežojuma, Savienība nekavēs vienprātības panākšanu;

                        c)

                        VAV dalībniekiem jānodrošina, ka jebkādas izmaiņas to tiesību aktos, noteikumos un praksē, kas izdarītas papildu pārejas periodā, nerada mazāku saskaņotību ar TRIPS līguma noteikumiem. Tomēr, ja Pasaules Tirdzniecības organizācijas dalībvalstis neatbalstītu šādu VAV dalībnieku pienākumu, Savienība nekavēs vienprātības panākšanu;

                        d)

                        VAV dalībnieku lūgums piešķirt papildu 12 gadu atbrīvojumu, kuru rēķina no dienas, kad VAV dalībnieks atstāj VAV kategoriju, netiek atbalstīts, jo tas neietilpst TRIPS līguma 66. panta 1. punkta darbības jomā.

            2. pants
            Šis lēmums stājas spēkā tā pieņemšanas dienā.

            Briselē, 2021. gada 10. maijā

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums 94/800/EK (1994. gada 22. decembris) par daudzpusējo sarunu Urugvajas kārtā (1986–1994) panākto nolīgumu slēgšanu Eiropas Kopienas vārdā jautājumos, kas ir tās kompetencē (OV L 336, 23.12.1994., 1. lpp.).


title: Vienotās noregulējuma valdes Lēmums (ES) 2021/789 (2021. gada 31. marts) par Vienotās noregulējuma valdes (VNV) budžeta izpildes apstiprināšanu un pārskatu slēgšanu 2019. finanšu gadā (SRB/PS/2021/03)

text:
               17.5.2021

               LV

               Eiropas Savienības Oficiālais Vēstnesis

               L 173/15

      VIENOTĀS NOREGULĒJUMA VALDES LĒMUMS (ES) 2021/789
      (2021. gada 31. marts)
      par Vienotās noregulējuma valdes (VNV) budžeta izpildes apstiprināšanu un pārskatu slēgšanu 2019. finanšu gadā (SRB/PS/2021/03)
      VIENOTĀ NOREGULĒJUMA VALDE,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes Regulu (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1), un jo īpaši VNM regulas 50. panta 1. punkta b) apakšpunktu un 63. panta 8. punktu,
      ņemot vērā VNV 2020. gada 17. janvāra finanšu noteikumu 97., 98. un 99. pantu,
      ņemot vērā VNV galīgos gada pārskatus par 2019. finanšu gadu, kas pieņemti 2020. gada 24. jūnijā (“2019. gada galīgie gada pārskati”),
      ņemot vērā VNV 2019. finanšu gada pārskatu, kas pieņemts 2020. gada 20. maijā, izmantojot rakstisko procedūru (“2019. gada pārskatu”),
      ņemot vērā Eiropas Revīzijas palātas ziņojumu par Vienotās noregulējuma valdes (VNV) 2019. finanšu gada pārskatiem ar VNV atbildēm (“Revīzijas palātas 2019. gada pārskatu”),
      ņemot vērā Mazars Réviseurs d’Enterprises sagatavoto ziņojumu par 2019. gada galīgajiem pārskatiem, tostarp 2020. gada 15. jūnija revīzijas atzinumus (“Mazars 2019. gada revīzijas ziņojumu”),
      ņemot vērā Eiropas Revīzijas palātas ziņojumu (saskaņā ar Regulas (ES) Nr. 806/2014 92. panta 4. punktu) par jebkādām iespējamām saistībām, kas 2019. finanšu gadā rodas, Vienotajai noregulējuma valdei, Padomei vai Komisijai veicot savus uzdevumus saskaņā ar VNM regulu (“Revīzijas palātas 2019. gada ziņojumu par iespējamām saistībām”),
      ņemot vērā Iekšējās revīzijas 2019. gada pārskatu, kas datēts ar 2019. gada 19. decembri un iesniegts Valdei un ko tā ņēma vērā 2020. gada 29. janvāra plenārsēdē (“2019. gada iekšējās revīzijas ziņojumu”),
      IR PIEŅĒMUSI ŠO LĒMUMU.

                  1.

                  Sniegt VNV priekšsēdētājam VNV 2019. finanšu gada budžeta izpildes apstiprinājumu.

                  2.

                  Apstiprināt VNV 2019. finanšu gada pārskatu slēgšanu.

                  3.

                  Izklāstīt tās piezīmes turpmāk sniegtajā priekšlikumā.

                  4.

                  Uzdot Vienotā noregulējuma valdes priekšsēdētājam informēt par šo lēmumu Padomi, Komisiju un Revīzijas palātu, lai organizētu tā publicēšanu Eiropas Savienības Oficiālajā Vēstnesī (L sērijā), kā arī VNV tīmekļa vietnē.

               Vienotās noregulējuma valdes vārdā –

               plenārsesijas loceklis

            Dr. Thorsten PÖTZSCH

         (1)  OV L 225, 30.7.2014., 1. lpp.


title: Dalībvalstu valdību pārstāvju Lēmums (ES) 2021/798 (2021. gada 21. aprīlis), ar ko ieceļ amatā divus Tiesas tiesnešus un divus ģenerāladvokātus

text:
                  19.5.2021

                  LV

                  Eiropas Savienības Oficiālais Vēstnesis

                  L 176/3

         DALĪBVALSTU VALDĪBU PĀRSTĀVJU LĒMUMS (ES) 2021/798
         (2021. gada 21. aprīlis),
         ar ko ieceļ amatā divus Tiesas tiesnešus un divus ģenerāladvokātus
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         tā kā:

                     (1)

                     Tiesas četrpadsmit tiesnešu un sešu ģenerāladvokātu pilnvaru termiņš beigsies 2021. gada 6. oktobrī.

                     (2)

                     Būtu jāveic iecelšana šajos amatos uz laikposmu, kas sākas 2021. gada 7. oktobrī un beidzas 2027. gada 6. oktobrī.

                     (3)

                     Ir ierosināts atjaunināt Tiesas tiesneša Eugene REGAN kunga pilnvaras.

                     (4)

                     Ir ierosināts atjaunināt Tiesas ģenerāladvokāta Athanasios RANTOS kunga pilnvaras.

                     (5)

                     Tiesas tiesneša amatam uz pirmo pilnvaru termiņu ir ierosināta Dimitrios GRATSIAS kunga kandidatūra.

                     (6)

                     Tiesas ģenerāladvokāta amatam uz pirmo pilnvaru termiņu ir ierosināta Nicholas EMILIOU kunga kandidatūra.

                     (7)

                     Komiteja, kas izveidota ar Līguma par Eiropas Savienības darbību 255. pantu, ir sniegusi pozitīvu atzinumu par šo kandidātu atbilstību Tiesas tiesneša un ģenerāladvokāta pienākumu veikšanai,

               IR PIEŅĒMUŠI ŠO LĒMUMU.

            1. pants
            Par Tiesas tiesnešiem laikposmam no 2021. gada 7. oktobra līdz 2027. gada 6. oktobrim tiek iecelti:

                        —

                           Eugene REGAN kungs,

                        —

                           Dimitrios GRATSIAS kungs.

            2. pants
            Par Tiesas ģenerāladvokātiem laikposmam no 2021. gada 7. oktobra līdz 2027. gada 6. oktobrim tiek iecelti:

                        —

                           Athanasios RANTOS kungs,

                        —

                           Nicholas EMILIOU kungs.

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2021. gada 21. aprīlī

                  Priekšsēdētājs

               N. BRITO


Komisijas 19.05.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10265 - HISENSE GROUP / SANDEN) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2021/838 (2021. gada 10. maijs) par nostāju, kas Savienības vārdā jāieņem Tirdzniecības un ilgtspējīgas attīstības apakškomitejā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem

text:
                  26.5.2021

                  LV

                  Eiropas Savienības Oficiālais Vēstnesis

                  L 185/25

         PADOMES LĒMUMS (ES) 2021/838
         (2021. gada 10. maijs)
         par nostāju, kas Savienības vārdā jāieņem Tirdzniecības un ilgtspējīgas attīstības apakškomitejā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (1) (“nolīgums”), stājās spēkā 2017. gada 1. septembrī.

                     (2)

                     Ievērojot nolīguma 301. panta 3. punktu, Pusēm ir jāvienojas par sarakstu ar vismaz 15 personām, kurām ir speciālās zināšanas par nolīguma IV sadaļas 13. nodaļā (“13. nodaļa”) iekļautajiem jautājumiem un kuras var izraudzīt par ekspertu grupas locekļiem, lai izskatītu jebkuru jautājumu sakarā ar 13. nodaļu, kas nav apmierinoši atrisināts ar valdību apspriešanos.

                     (3)

                     Savienība ir izvirzījusi piecus ekspertus, savukārt Ukraina ir nosaukusi trīs ekspertus. Ukraina ir apņēmusies līdz 2021. gada 31. decembrim nosaukt vēl divus ekspertus. Puses ir vienojušās par pieciem ekspertiem, kas nav ne vienas, ne otras Puses valstspiederīgie un kas var būt nolīguma 301. pantā paredzētās ekspertu grupas priekšsēdētāji.

                     (4)

                     Lai nodrošinātu 13. nodaļas noteikumu efektivitāti, ir lietderīgi noteikt nostāju, kas Savienības vārdā ir jāieņem ES un Ukrainas Tirdzniecības un ilgtspējīgas attīstības apakškomitejā attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem ES un Ukrainas Tirdzniecības un ilgtspējīgas attīstības apakškomitejā, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz to ekspertu saraksta izveidi, kurus var izraudzīt par nolīguma 301. pantā paredzētās ekspertu grupas locekļiem, pamatā ir ES un Ukrainas Tirdzniecības un ilgtspējīgas attīstības apakškomitejas lēmuma projekts (2).

            2. pants
            Šis lēmums stājas spēkā tā pieņemšanas dienā.

            Briselē, 2021. gada 10. maijā

                  Padomes vārdā –

                  priekšsēdētājs

               J. BORRELL FONTELLES

            (1)  OV L 161, 29.5.2014., 3. lpp.

            (2)  Skatīt dokumentu ST 7733/21 http://register.consilium.europa.eu.


title: Padomes Lēmums (ES) 2021/1746 (2021. gada 28. septembris), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Banco de España ārējiem revidentiem

text:
                  4.10.2021

                  LV

                  Eiropas Savienības Oficiālais Vēstnesis

                  L 350/3

         PADOMES LĒMUMS (ES) 2021/1746
         (2021. gada 28. septembris),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Banco de España ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27.1. pantu,
         ņemot vērā Eiropas Centrālās bankas Ieteikumu (2021. gada 16. jūlijs) Eiropas Savienības Padomei par Banco de España ārējiem revidentiem (ECB/2021/29) (1),
         tā kā:

                     (1)

                     Eiropas Centrālās bankas (ECB) un dalībvalstu, kuru naudas vienība ir euro, centrālo banku pārskati jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.

                     (2)

                        Banco de España 2018. gadā par saviem ārējiem revidentiem 2018.–2020. finanšu gadam izvēlējās pagaidu uzņēmumu apvienību Mazars Auditores, S.L.P. - Mazars, S.A., paredzot iespēju pagarināt pilnvaras uz 2021. un 2022. finanšu gadu.

                     (3)

                        Banco de España pašreizējo ārējo revidentu pagaidu uzņēmumu apvienību Mazars Auditores, S.L.P. - Mazars, S.A. pilnvaras saskaņā ar Padomes Lēmumu (ES) 2018/1518 (2) beidzās pēc 2020. finanšu gada revīzijas.

                     (4)

                        Banco de España plāno pagarināt pagaidu uzņēmumu apvienības Mazars Auditores, S.L.P. - Mazars, S.A. pilnvaras uz 2021. un 2022. finanšu gadu. Minētais pagarinājums ir iespējams saskaņā ar līgumattiecībām starp Banco de España un pagaidu uzņēmumu apvienību Mazars Auditores, S.L.P. - Mazars, S.A.

                     (5)

                     ECB Padome ir ieteikusi pagaidu uzņēmumu apvienību Mazars Auditores, S.L.P. - Mazars, S.A. iecelt par Banco de España ārējiem revidentiem 2021. un 2022. finanšu gadam.

                     (6)

                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (3),

               IR PIEŅĒMUSI ŠO LĒMUMU.

            1. pants
            Lēmuma 1999/70/EK 1. panta 3. punktu aizstāj ar šādu:

                  “3.   Ar šo par Banco de España ārējiem revidentiem 2021. un 2022. finanšu gadam apstiprina pagaidu uzņēmumu apvienību Mazars Auditores, S.L.P. - Mazars, S.A.”

            2. pants
            Šis lēmums stājas spēkā tā paziņošanas dienā.

            3. pants
            Šis lēmums ir adresēts Eiropas Centrālajai bankai.

            Briselē, 2021. gada 28. septembrī

                  Padomes vārdā –

                  Priekšsēdētāja

               S. KUSTEC

            (1)  OV C 299, 27.7.2021., 2. lpp.

            (2)  Padomes Lēmums (ES) 2018/1518 (2018. gada 9. oktobris), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Banco de España ārējiem revidentiem (OV L 256, 12.10.2018., 63. lpp.).

            (3)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: Padomes Lēmums (ES) 2022/675 (2022. gada 11. aprīlis) par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas Bīstamo kravu pārvadājumu ekspertu komitejas 57. sesijā attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem

text:
                  25.4.2022

                  LV

                  Eiropas Savienības Oficiālais Vēstnesis

                  L 122/33

         PADOMES LĒMUMS (ES) 2022/675
         (2022. gada 11. aprīlis)
         par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas Bīstamo kravu pārvadājumu ekspertu komitejas 57. sesijā attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ar Padomes Lēmumu 2013/103/ES (1) Savienība pievienojās 1980. gada 9. maija Konvencijai par starptautiskajiem dzelzceļa pārvadājumiem (“COTIF”), kas grozīta ar 1999. gada 3. jūnija Viļņas protokolu.

                     (2)

                     Saskaņā ar COTIF 6. pantu starptautiskā dzelzceļa satiksme un dzelzceļa materiālu izmantošana starptautiskajā satiksmē ir veicama saskaņā ar noteikumiem, kuri uzskaitīti minētajā pantā, jo īpaši ar “Noteikumiem par bīstamo kravu starptautiskajiem dzelzceļa pārvadājumiem (RID)”, kas ir COTIF C papildinājums.

                     (3)

                     Atsaucoties uz RID, Eiropas Parlamenta un Padomes Direktīvā 2008/68/EK (2) ir noteiktas prasības bīstamo kravu pārvadājumiem pa autoceļiem, dzelzceļu un iekšējiem ūdensceļiem dalībvalstu teritorijā vai starp dalībvalstīm.

                     (4)

                     Ievērojot COTIF 13. panta 1. punkta d) apakšpunktu un 33. panta 5. punktu, Starptautisko dzelzceļa pārvadājumu starpvaldību organizācijas (OTIF) Bīstamo kravu pārvadājumu ekspertu komiteja (“RID ekspertu komiteja”) var pieņemt grozījumus RID pielikumā.

                     (5)

                        RID ekspertu komitejai 57. sesijā, kas notiks 2022. gada 24. maijā, ir jāpieņem grozījumi, ar ko RID pielikumu pielāgo zinātnes un tehnikas attīstībai.

                     (6)

                     Ir lietderīgi noteikt nostāju, kas Savienības vārdā jāieņem RID ekspertu komitejā, jo RID grozījumi Savienībai būs saistoši.

                     (7)

                     Paredzēto grozījumu mērķis ir gādāt par bīstamo kravu pārvadājumu drošumu un efektivitāti, vienlaikus ņemot vērā zinātnes un tehnikas attīstību šajā nozarē un tādu jaunu vielu un priekšmetu izstrādi, kas pārvadāšanas laikā varētu radīt apdraudējumu.

                     (8)

                     Paredzētie grozījumi tiek uzskatīti par lietderīgiem bīstamo kravu drošiem un izmaksefektīviem pārvadājumiem, un tāpēc tos var atbalstīt.

                     (9)

                     Iespējams, ka būs nepieciešams vienoties par nelielām izmaiņām pielikumā minētajos dokumentos tehniskā līmenī RID Ekspertu komitejas pastāvīgās darba grupas 14. sesijā, kas notiks 2022. gada 23. maijā, tostarp pamatojoties uz Apvienoto Nāciju Organizācijas Eiropas Ekonomikas komisijas RID ekspertu komitejas un Bīstamo kravu pārvadājumu darba grupas apvienotās sanāksmes ieteikumiem,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem Starptautisko dzelzceļa pārvadājumu starpvaldību organizācijas Bīstamo kravu pārvadājumu ekspertu komitejas (“RID ekspertu komiteja”) 57. sesijā attiecībā uz 1980. gada 9. maija Konvenciju par starptautiskajiem dzelzceļa pārvadājumiem, kas grozīta ar 1999. gada 3. jūnija Viļņas protokolu, ir noteikta šā lēmuma pielikumā.
            Savienības pārstāvji RID ekspertu komitejā var vienoties par nelielām izmaiņām pielikumā minētajos dokumentos bez Padomes papildu lēmuma.

            2. pants
            Pēc RID ekspertu komitejas lēmumu pieņemšanas tos publicē Eiropas Savienības Oficiālajā Vēstnesī, norādot to spēkā stāšanās datumu.

            3. pants
            Šis lēmums stājas spēkā tā pieņemšanas dienā.

            Luksemburgā, 2022. gada 11. aprīlī

                  Padomes vārdā –

                  priekšsēdētājs

               J. BORRELL FONTELLES

            (1)  Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas Savienību un Starptautisko Dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).

            (2)  Eiropas Parlamenta un Padomes Direktīva 2008/68/EK (2008. gada 24. septembris) par bīstamo kravu iekšzemes pārvadājumiem (OV L 260, 30.9.2008., 13. lpp.).

            PIELIKUMS

                        Priekšlikums

                        Atsauces dokuments

                        Temats

                        Piezīmes

                        ES nostāja

                        1.

                        OTIF/RID/CE/GTP/2021/2

                        Nolīguma par bīstamo kravu starptautiskajiem pārvadājumiem ar autotransportu, kas noslēgts 1957. gada 30. septembrī Ženēvā (ADR), un RID saskaņošana, lai iekļautu jaunus taras veidus negadījuma protokola paraugā

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        2.

                        OTIF/RID/CE/GTP/2021/3 un OTIF/RID/CE/GTP/2021/INF.3

                           ADR un RID prasību saskaņošana attiecībā uz attēloto informāciju

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        3.

                        OTIF/RID/CE/GTP/2021/4

                        Uzliesmojošu sašķidrināto gāzu tvertņu drošības vārstu uzstādīšana

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        4.

                        OTIF/RID/CE/GTP/2021/5

                        Konsolidētie teksti, kas 2020. un 2021. gadā pieņemti apvienotajā sanāksmē un 2020. gada novembrī – RID ekspertu komitejas pastāvīgajā darba grupā

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        5.

                        OTIF/RID/CE/GTP/2021/6

                           ADR un RID saskaņošana, citstarp, attiecībā uz tādu spiedientvertņu projektēšanu, konstruēšanu, sākotnējo pārbaudi un testēšanu, kas nav ANO spiedientvertnes un projektētas, konstruētas un testētas saskaņā ar atsauces standartiem

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        6.

                        OTIF/RID/CE/GTP/2021/INF.4

                        Pārejas pasākums saistībā ar 6.8.2.4.6. punktu (procedūras, kuras kompetentā iestāde izmanto ekspertu apstiprināšanai, cisternvagonu pārbaužu veikšanai un šādu pārbaužu savstarpējai atzīšanai)

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                        7.

                        OTIF/RID/CE/GTP/2021/INF.11

                        Priekšlikumi par RID 6.8. nodaļas pielāgošanu, lai ņemtu vērā ļoti lielus cisternkonteinerus

                        Tehniskā vienprātība RID ekspertu komitejas pastāvīgajā darba grupā pieņemt grozīto tekstu

                        Piekrist

                  Visi iepriekš minētie dokumenti pieejami OTIF tīmekļvietnē (http://otif.org/en/?page_id=1119), un uzskata, ka tajos ir ietverti grozījumi, kuri 2021. gada novembrī apspriesti RID ekspertu komitejas pastāvīgajā darba grupā un atspoguļoti dokumenta OTIF/RID/CE/GTP/2021-A I pielikumā (RID ekspertu komitejas pastāvīgās darba grupas 13. sesijas galīgais ziņojums – 2021. gada 15.–18. novembrī Ženēvā/hibrīdsanāksme), kas arī pieejams OTIF tīmekļvietnē (http://otif.org/en/?page_id=254).


title: Padomes Lēmums (ES) 2019/963 (2019. gada 6. jūnijs), ar ko ieceļ Eiropas Darba drošības un veselības aizsardzības aģentūras valdes locekļa aizstājēju no Francijas

text:
                  13.6.2019

                  LV

                  Eiropas Savienības Oficiālais Vēstnesis

                  L 156/3

         PADOMES LĒMUMS (ES) 2019/963
         (2019. gada 6. jūnijs),
         ar ko ieceļ Eiropas Darba drošības un veselības aizsardzības aģentūras valdes locekļa aizstājēju no Francijas
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/126 (2019. gada 16. janvāris), ar ko izveido Eiropas Darba drošības un veselības aizsardzības aģentūru (EU-OSHA) un atceļ Padomes Regulu (EK) Nr. 2062/94 (1), un jo īpaši tās 4. pantu,
         ņemot vērā kandidātu sarakstus, ko Padomei iesniegušas dalībvalstu valdības un darba ņēmēju un darba devēju organizācijas,
         ņemot vērā Darba drošības un veselības aizsardzības padomdevējas komitejas locekļu un locekļu aizstājēju sarakstus,
         tā kā:

                     (1)

                     Padome ar 2019. gada 9. aprīļa lēmumu (2) ir iecēlusi amatā Eiropas Darba drošības un veselības aizsardzības aģentūras valdes locekļus un locekļu aizstājējus uz laikposmu no 2019. gada 1. aprīļa līdz 2023. gada 31. martam.

                     (2)

                     Darba devēju organizācija BusinessEurope ir izvirzījusi kandidātu vienai amata vietai, kura jāaizpilda Francijai,

               IR PIEŅĒMUSI ŠO LĒMUMU.

            1. pants
            Par Eiropas Darba drošības un veselības aizsardzības aģentūras valdes locekļa aizstājēju uz laikposmu līdz 2023. gada 31. martam ar šo tiek iecelts:
            DARBA DEVĒJU ORGANIZĀCIJU PĀRSTĀVJI

                        Valsts

                        Loceklis

                        Locekļa aizstājējs

                        Francija

                           Franck GAMBELLI kungs

            2. pants
            Vēl neizvirzītos locekļus un locekļu aizstājējus Padome ieceļ vēlāk.

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 6. jūnijā

                  Padomes vārdā –

                  priekšsēdētāja

               A. BIRCHALL

            (1)  OV L 30, 31.1.2019., 58. lpp.

            (2)  Padomes Lēmums (2019. gada 9. aprīlis), ar ko ieceļ Eiropas Darba drošības un veselības aizsardzības aģentūras (EU-OSHA) valdes locekļus un locekļu aizstājējus (OV C 135, 11.4.2019., 7. lpp.).


title: Padomes Lēmums (ES, Euratom) 2019/964 (2019. gada 6. jūnijs), ar ko ieceļ Eiropas Ekonomikas un sociālo lietu komitejas locekli, ko izvirzījusi Austrijas Republika

text:
                  13.6.2019

                  LV

                  Eiropas Savienības Oficiālais Vēstnesis

                  L 156/4

         PADOMES LĒMUMS (ES, Euratom) 2019/964
         (2019. gada 6. jūnijs),
         ar ko ieceļ Eiropas Ekonomikas un sociālo lietu komitejas locekli, ko izvirzījusi Austrijas Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 302. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Austrijas valdības priekšlikumu,
         ņemot vērā Eiropas Komisijas atzinumu,
         tā kā:

                     (1)

                     Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

                     (2)

                     Pēc Wolfgang GREIF kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 20. septembrimSophia REISECKER kundze, Leiterin der Abteilung Europa, Konzerne, internationale Beziehungen in der Gewerkschaft der Privatangestellten, Druck, Journalismus, Papier (GPA-djp), tiek iecelta par Eiropas Ekonomikas un sociālo lietu komitejas locekli.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 6. jūnijā

                  Padomes vārdā –

                  priekšsēdētāja

               A. BIRCHALL

            (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

            (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Padomes Lēmums (ES, Euratom) 2019/965 (2019. gada 6. jūnijs), ar ko ieceļ Eiropas Ekonomikas un sociālo lietu komitejas locekli, ko izvirzījusi Portugāles Republika

text:
                  13.6.2019

                  LV

                  Eiropas Savienības Oficiālais Vēstnesis

                  L 156/5

         PADOMES LĒMUMS (ES, Euratom) 2019/965
         (2019. gada 6. jūnijs),
         ar ko ieceļ Eiropas Ekonomikas un sociālo lietu komitejas locekli, ko izvirzījusi Portugāles Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 302. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Portugāles valdības priekšlikumu,
         ņemot vērā Eiropas Komisijas atzinumu,
         tā kā:

                     (1)

                     Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

                     (2)

                     Pēc Mário David FERREIRINHA SOARES kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 20. septembrim, Fernando Manuel MAURÍCIO DE CARVALHO kungs, Member of the General Confederation of Portuguese Workers (CGTP-IN), tiek iecelts par Eiropas Ekonomikas un sociālo lietu komitejas locekli.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 6. jūnijā

                  Padomes vārdā –

                  priekšsēdētāja

               A. BIRCHALL

            (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

            (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Padomes Lēmums (ES) 2019/967 (2019. gada 6. jūnijs), ar ko ieceļ divus Reģionu komitejas locekļu aizstājējus, ko izvirzījusi Luksemburgas Lielhercogiste

text:
                  13.6.2019

                  LV

                  Eiropas Savienības Oficiālais Vēstnesis

                  L 156/7

         PADOMES LĒMUMS (ES) 2019/967
         (2019. gada 6. jūnijs),
         ar ko ieceļ divus Reģionu komitejas locekļu aizstājējus, ko izvirzījusi Luksemburgas Lielhercogiste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Luksemburgas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2018. gada 13. jūlijā ar Padomes Lēmumu (ES) 2018/1015 (4)
                        Tom JUNGEN kungu locekļa aizstājēja amatā aizstāja Jeff FELLER kungs.

                     (2)

                     Pēc Sam TANSON kundzes un Jeff FELLER kunga pilnvaru termiņa beigām ir atbrīvojušās divas Reģionu komitejas locekļu aizstājēju vietas.

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājējām tiek ieceltas:

                        —

                           Linda GAASCH kundze, conseillère communale de la Ville de Luxembourg,

                        —

                           Carole HARTMANN kundze, conseillère communale de la Ville d'Echternach.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 6. jūnijā

                  Padomes vārdā –

                  priekšsēdētāja

               A. BIRCHALL

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2018/1015 (2018. gada 13. jūlijs), ar ko ieceļ divus Reģionu komitejas locekļus un trīs locekļu aizstājējus, ko izvirzījusi Luksemburgas Lielhercogiste (OV L 181, 18.7.2018., 85. lpp.).


title: Padomes Lēmums (ES) 2019/1316 (2019. gada 15. jūlijs) par to, lai Eiropas Savienības vārdā parakstītu nolīgumu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014)

text:
                  5.8.2019

                  LV

                  Eiropas Savienības Oficiālais Vēstnesis

                  L 205/10

         PADOMES LĒMUMS (ES) 2019/1316
         (2019. gada 15. jūlijs)
         par to, lai Eiropas Savienības vārdā parakstītu nolīgumu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Atbilstīgi Padomes Regulai (EK) Nr. 617/2009 (1) Savienība ir atvērusi ikgadēju tarifa kvotu augstas kvalitātes liellopu gaļai (“tarifa likmes kvota”).

                     (2)

                     Padome 2018. gada 19. oktobrī pilnvaroja Komisiju Savienības vārdā ar Amerikas Savienotajām Valstīm sākt sarunas par tarifa likmes kvotas darbību, arī par tarifa likmes kvotas sadalījumu pa valstīm, ar mērķi galīgi atrisināt Pasaules Tirdzniecības organizācijas (PTO) strīdu lietā DS26 (EK – Pasākumi attiecībā uz gaļu un gaļas produktiem (hormoni)). Sarunas ar Amerikas Savienotajām Valstīm tika sekmīgi noslēgtas 2019. gada 27. februārī.

                     (3)

                     Padome 2018. gada 19. oktobrī pilnvaroja Komisiju, ciktāl nepieciešams un neradot pamatu nekāda veida kompensācijai, censties no citām nozīmīgajām piegādātājvalstīm, uz kurām attiecas tarifa likmes kvota, atbilstoši piemērojamajiem PTO noteikumiem saņemt piekrišanu minētās tarifa likmes kvotas sadalījumam pa valstīm. Citas nozīmīgās piegādātājvalstis ir rakstiski apstiprinājušas, ka piekrīt tarifa likmes kvotas sadalījumam pa valstīm.

                     (4)

                     Nolīgums būtu jāparaksta, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Nolīgumu starp Amerikas Savienotajām Valstīm un Eiropas Savienību, ar kuru Amerikas Savienotajām Valstīm iedala daļu no augstas kvalitātes liellopu gaļas tarifa likmes kvotas, kas minēta pārskatītajā saprašanās memorandā par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (2014) (2), ņemot vērā minētā nolīguma noslēgšanu.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 15. jūlijā

                  Padomes vārdā –

                  priekšsēdētājs

               J. LEPPÄ

            (1)  Padomes Regula (EK) Nr. 617/2009 (2009. gada 13. jūlijs) par autonomas tarifu kvotas atvēršanu augstas kvalitātes liellopu gaļas importam (OV L 182, 15.7.2009., 1. lpp.).

            (2)  Nolīguma teksts tiks publicēts kopā ar lēmumu par tā noslēgšanu.


title: Padomes Lēmums (ES) 2019/1317 (2019. gada 18. jūlijs) par nostāju, kas Savienības vārdā jāieņem Apvienotajā komitejā, kura izveidota saskaņā ar Ekonomisko partnerattiecību nolīgumu starp Eiropas Savienību un Japānu, attiecībā uz šķīrējtiesnešu saraksta sagatavošanu

text:
                  5.8.2019

                  LV

                  Eiropas Savienības Oficiālais Vēstnesis

                  L 205/12

         PADOMES LĒMUMS (ES) 2019/1317
         (2019. gada 18. jūlijs)
         par nostāju, kas Savienības vārdā jāieņem Apvienotajā komitejā, kura izveidota saskaņā ar Ekonomisko partnerattiecību nolīgumu starp Eiropas Savienību un Japānu, attiecībā uz šķīrējtiesnešu saraksta sagatavošanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ekonomisko partnerattiecību nolīgumu starp Eiropas Savienību un Japānu (1) (“nolīgums”) Savienība noslēdza 2018. gada 20. decembrī ar Padomes Lēmumu (ES) 2018/1907 (2), un tas stājās spēkā 2019. gada 1. februārī. Saskaņā ar nolīguma 22.1. panta 4. punktu Apvienotajai komitejai ir jānodrošina nolīguma pareiza un efektīva darbība.

                     (2)

                     Nolīguma 21.9. panta 1. punktā paredzēts, ka Apvienotajai komitejai savā pirmajā sanāksmē ir jāsagatavo saraksts ar vismaz deviņām personām, kuras vēlas un spēj darboties kā šķīrējtiesneši. Saskaņā ar nolīguma 22.2. panta 3. punktu Apvienotās komitejas lēmumus var pieņemt arī rakstiski.

                     (3)

                     Ir lietderīgi noteikt nostāju, kas Savienības vārdā ir jāieņem Apvienotajā komitejā, jo Lēmums, ar ko sagatavo šķīrējtiesnešu sarakstu, Savienībai būs saistošs.

                     (4)

                     Tādēļ Savienības nostājas Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā jāieņem Apvienotajā komitejā, kura izveidota ar Ekonomisko partnerattiecību nolīgumu starp Eiropas Savienību un Japānu, attiecībā uz šķīrējtiesnešu saraksta sagatavošanu, pamatā ir Apvienotās komitejas lēmuma projekts, kas pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 18. jūlijā

                  Padomes vārdā –

                  priekšsēdētāja

               T. TUPPURAINEN

            (1)  OV L 330, 27.12.2018., 3. lpp.

            (2)  Padomes Lēmums (ES) 2018/1907 (2018. gada 20. decembris) par to, lai noslēgtu Ekonomisko partnerattiecību nolīgumu starp Eiropas Savienību un Japānu (OV L 330, 27.12.2018., 1. lpp.).

            PROJEKTS
            APVIENOTĀS KOMITEJAS LĒMUMS Nr. …/2019 SASKAŅĀ AR EKONOMISKO PARTNERATTIECĪBU NOLĪGUMU STARP EIROPAS SAVIENĪBU UN JAPĀNU
            (… gada …)
            par to, lai sagatavotu sarakstu ar personām, kas vēlas un spēj darboties kā šķīrējtiesneši
            APVIENOTĀ KOMITEJA,
            ņemot vērā Ekonomisko partnerattiecību nolīgumu starp Eiropas Savienību un Japānu, kas parakstīts 2018. gada 17. jūlijā Tokijā, un jo īpaši tā 21.9. panta 1. punktu un 22.2. panta 3. punktu,
            IR PIEŅĒMUSI ŠO LĒMUMU.

               1. pants
               Ir sagatavots saraksts ar personām, kas vēlas un spēj darboties kā šķīrējtiesneši, kā izklāstīts pielikumā.

               2. pants
               Šis lēmums stājas spēkā tā pieņemšanas dienā.

               …,

                     Apvienotās komitejas vārdā –

                     Japānas ārlietu ministrs

                     ES pārstāvis

               PIELIKUMS

                  Šķīrējtiesnešu saraksts, kas minēts nolīguma 21.9. panta 1. punktā

               Eiropas Savienības ierosinātie šķīrējtiesneši

                           1.

                              Pieter Jan KUIJPER

                           2.

                              Laurence BOISSON DE CHAZOURNES

                           3.

                              Giorgio SACERDOTI

                           4.

                              Hélène RUIZ FABRI

                     Japānas ierosinātie šķīrējtiesneši

                           1.

                              Akio SHIMIZU

                           2.

                              Ichiro ARAKI

                           3.

                              Shotaro OSHIMA

                           4.

                              Kozo KAWAI

                           5.

                              Hironobu SAKAI

                     Priekšsēdētāji

                           1.

                              Merit JANOW (Amerikas Savienotās Valstis)

                           2.

                              David UNTERHALTER (Dienvidāfrika)

                           3.

                              Christian HÄBERLI (Šveice)

                           4.

                              Armand DE MESTRAL (Kanāda)

                           5.

                              William DAVEY (Amerikas Savienotās Valstis)

                           6.

                              Jennifer A. HILLMAN (Amerikas Savienotās Valstis)


title: Padomes Lēmums (KĀDP) 2019/1340 (2019. gada 8. augusts), ar ko ieceļ Eiropas Savienības īpašo pārstāvi Bosnijā un Hercegovinā

text:
                  9.8.2019

                  LV

                  Eiropas Savienības Oficiālais Vēstnesis

                  L 209/10

         PADOMES LĒMUMS (KĀDP) 2019/1340
         (2019. gada 8. augusts),
         ar ko ieceļ Eiropas Savienības īpašo pārstāvi Bosnijā un Hercegovinā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2015. gada 19. janvārī pieņēma Lēmumu (KĀDP) 2015/77 (1), ar ko Lars-Gunnar WIGEMARK kungu iecēla par Eiropas Savienības īpašo pārstāvi (ESĪP) Bosnijā un Hercegovinā. ESĪP pilnvaru termiņš beigsies 2019. gada 31. augustā.

                     (2)

                     Par ESĪP Bosnijā un Hercegovinā uz laikposmu no 2019. gada 1. septembra līdz 2021. gada 31. augustam būtu jāieceļ Johann SATTLER kungs.

                     (3)

                     ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

               IR PIEŅĒMUSI ŠO LĒMUMU.

            1. pants
            Eiropas Savienības īpašais pārstāvis
            Ar šo Johann SATTLER kungs tiek iecelts par Eiropas Savienības īpašo pārstāvi (ESĪP) Bosnijā un Hercegovinā no 2019. gada 1. septembra līdz 2021. gada 31. augustam. Padome, pamatojoties uz Politikas un drošības komitejas (PDK) izvērtējumu un Savienības Augstā pārstāvja ārlietās un drošības politikas jautājumos (AP) priekšlikumu, var nolemt, ka ESĪP pilnvaras beidzas agrāk.

            2. pants
            Politikas mērķi

               1.   ESĪP pilnvaru pamatā ir šādi Savienības politikas mērķi Bosnijā un Hercegovinā:

                           a)

                           turpināt stabilizācijas un asociācijas procesa virzību;

                           b)

                           nodrošināt stabilu, dzīvotspējīgu, miermīlīgu, etniski daudzveidīgu un vienotu Bosniju un Hercegovinu, kas miermīlīgi sadarbojas ar kaimiņvalstīm; un

                           c)

                           ņemot vērā 2019. gada 29. maijā publicēto Komisijas atzinumu par Bosnijas un Hercegovinas pieteikumu dalībai Eiropas Savienībā – nodrošināt, ka Bosnija un Hercegovina neatgriezeniski virzās uz dalību Savienībā.

               2.   Savienība arī turpinās atbalstīt to, ka Bosnijā un Hercegovinā tiek īstenots Vispārējais pamatlīgums par mieru.

            3. pants
            Pilnvaras
            Lai sasniegtu politikas mērķus, ESĪP ir pilnvarots:

                        a)

                        piedāvāt Savienības konsultācijas un veicināt politisko procesu, jo īpaši, sekmējot dialogu starp dažādiem pārvaldes līmeņiem;

                        b)

                        nodrošināt Savienības darbību saskaņotību un konsekvenci;

                        c)

                        veicināt politisko, ekonomisko un Savienības prioritāšu virzību, jo īpaši, sekmējot turpmāku darbu pie koordinācijas mehānisma Savienības jautājumos un Eiropas programmas reformu jomā turpmāku īstenošanu;

                        d)

                        atbalstīt vietējos centienus atbilstīgi Eiropas standartiem nodrošināt to, ka ir iespējams īstenot vēlēšanu rezultātus;

                        e)

                        pārraudzīt un konsultēt Bosnijas un Hercegovinas izpildiestādes un likumdošanas iestādes visos pārvaldes līmeņos un nodrošināt saziņu ar Bosnijas un Hercegovinas iestādēm un politiskajām partijām;

                        f)

                        nodrošināt Savienības centienu īstenošanu visās darbībās tiesiskuma jomā un drošības sektora reformas jomā, veicināt vispārēju Savienības koordināciju Savienības centieniem apkarot organizēto noziedzību, korupciju un terorismu un nodrošināt šiem centieniem vietēju politisku virzību, kā arī šajā sakarā pēc vajadzības sniegt AP un Komisijai izvērtējumus un konsultācijas;

                        g)

                        atbalstīt stiprāku un efektīvāku Bosnijas un Hercegovinas krimināljustīcijas sistēmas un policijas saskarsmi, kā arī atbalstīt iniciatīvas, kuru mērķis ir stiprināt tiesu iestāžu efektivitāti un neatkarību, jo īpaši strukturēto dialogu par tiesiskumu;

                        h)

                        neskarot militāro komandķēdi, sniegt ES spēku komandierim politiskas konsultācijas par militāriem jautājumiem, kas saistīti ar vietējo politisko situāciju, jo īpaši attiecībā uz sensitīvām operācijām, un par attiecībām ar vietējām iestādēm un ar vietējiem plašsaziņas līdzekļiem; apspriesties ar ES spēku komandieri pirms tādu politisku darbību veikšanas, kas varētu ietekmēt drošības situāciju, un koordinēt rīcību attiecībā uz saskaņotiem vēstījumiem vietējām iestādēm un citām starptautiskām organizācijām; sniegt ieguldījumu konsultācijās par EUFOR/ALTHEA stratēģisko pārskatīšanu;

                        i)

                        koordinēt un īstenot Savienības centienus sniegt Bosnijas un Hercegovinas sabiedrībai informāciju par Savienības jautājumiem;

                        j)

                        veicināt Savienības integrācijas procesu, īstenojot mērķtiecīgu publisko diplomātiju un Savienības informācijas izplatīšanas pasākumus, kas paredzēti, lai nodrošinātu, ka Bosnijas un Hercegovinas sabiedrība labāk izprot un atbalsta ar Savienību saistītus jautājumus, tostarp iesaistot vietējos pilsoniskās sabiedrības pārstāvjus;

                        k)

                        veicināt to, ka Bosnijā un Hercegovinā attīstās un nostiprinās cilvēktiesību un pamatbrīvību ievērošana saskaņā ar ES cilvēktiesību politiku un ES pamatnostādnēm cilvēktiesību jautājumos;

                        l)

                        sadarboties ar attiecīgām Bosnijas un Hercegovinas iestādēm attiecībā uz to pilnīgu sadarbošanos ar Starptautisko kara noziegumu tribunālu atlikušās jurisdikcijas mehānismu;

                        m)

                        saskaņā ar Savienības integrācijas procesu sniegt konsultācijas un palīdzību politiskam dialogam par nepieciešamajām konstitucionālajām un atbilstīgām likumdošanas izmaiņām, veicināt un pārraudzīt to;

                        n)

                        uzturēt ciešu saziņu un rūpīgi apspriesties ar ANO Augsto pārstāvi Bosnijā un Hercegovinā un ar citām attiecīgām starptautiskām organizācijām, kas darbojas valstī; šajā ziņā informēt Padomi par diskusijām uz vietas attiecībā uz starptautiskās sabiedrības, tostarp ANO Augstā pārstāvja Bosnijā un Hercegovinā biroja, klātbūtni valstī;

                        o)

                        pēc vajadzības sniegt AP konsultācijas par fiziskām vai juridiskām personām, kam varētu piemērot ierobežojošus pasākumus saistībā ar situāciju Bosnijā un Hercegovinā;

                        p)

                        neskarot piemērojamās komandķēdes, palīdzēt nodrošināt, ka visi Savienības instrumenti uz vietas tiek izmantoti saskaņoti, lai sasniegtu Savienības politikas mērķus.

            4. pants
            Pilnvaru īstenošana

               1.   ESĪP atbild par pilnvaru īstenošanu, rīkojoties AP pakļautībā.

               2.   PDK uztur privileģētus sakarus ar ESĪP un ir galvenais ESĪP kontaktpunkts saziņā ar Padomi. Neskarot AP pilnvaras, PDK saskaņā ar savām pilnvarām ESĪP sniedz stratēģiskas norādes un politisku virzību.

               3.   ESĪP savu rīcību cieši koordinē ar Eiropas Ārējās darbības dienestu (EĀDD) un tā attiecīgajām nodaļām.

            5. pants
            Finansējums

               1.   Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2019. gada 1. septembra līdz 2021. gada 31. augustam ir 13 700 000 EUR.

               2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Fizisku un juridisku personu dalība procedūrās, ar ko ESĪP piešķir iepirkuma līgumu slēgšanas tiesības, ir bez ierobežojumiem. Turklāt ESĪP iegādātajām precēm netiek piemēroti izcelsmes noteikumi.

               3.   Izdevumus pārvalda saskaņā ar līgumu starp ESĪP un Komisiju. Par visiem izdevumiem ESĪP atskaitās Komisijai.

            6. pants
            Komandas izveide un tās sastāvs

               1.   Saskaņā ar ESĪP pilnvarām un atbilstīgajiem piešķirtajiem finanšu līdzekļiem ESĪP ir atbildīgs par komandas izveidi. Komandā iekļauj personas, kam ir īpašas zināšanas konkrētos politikas jautājumos, kuras vajadzīgas pilnvaru īstenošanai. ESĪP laikus informē Padomi un Komisiju par komandas sastāvu.

               2.   Dalībvalstis, Savienības iestādes un EĀDD var ierosināt norīkot personālu darbā pie ESĪP. Šādam norīkotajam personālam atalgojumu attiecīgi maksā vai nu dalībvalsts, vai attiecīgā Savienības iestāde, vai arī EĀDD. Darbā pie ESĪP var norīkot arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskiem līgumdarbiniekiem ir kādas dalībvalsts valstspiederība.

               3.   Viss norīkotais personāls turpina būt nosūtījušās dalībvalsts, nosūtījušās Savienības iestādes vai EĀDD administratīvā pakļautībā un veic savus pienākumus un rīkojas ESĪP pilnvaru interesēs.

            7. pants
            ESĪP un ESĪP personāla privilēģijas un imunitāte
            Par privilēģijām, imunitāti un citām garantijām, kas vajadzīgas ESĪP misijas un ESĪP personāla misijas īstenošanai un sekmīgai darbībai, attiecīgā gadījumā vienojas ar uzņēmējām pusēm. Šajā nolūkā dalībvalstis un EĀDD sniedz visu vajadzīgo atbalstu.

            8. pants
            ES klasificētās informācijas drošība
            ESĪP un ESĪP komandas locekļi ievēro drošības principus un minimālos standartus, kas ir noteikti ar Padomes Lēmumu 2013/488/ES (2).

            9. pants
            Piekļuve informācijai un apgādes atbalsts

               1.   Dalībvalstis, Komisija un Padomes Ģenerālsekretariāts ESĪP nodrošina piekļuvi visai vajadzīgajai informācijai.

               2.   Savienības delegācija un/vai dalībvalstis attiecīgā gadījumā nodrošina apgādes atbalstu reģionā.

            10. pants
            Drošība
            Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un atkarībā no drošības situācijas teritorijā, par ko ESĪP atbild, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

                        a)

                        izstrādājot konkrētu drošības plānu, kura pamatā ir EĀDD norādījumi, ietverot konkrētus fiziskos, organizatoriskos un procesuālos drošības pasākumus, ar kuru noteikta personāla droša pārvietošanās uz teritoriju, par ko atbild ESĪP, un minētajā teritorijā, kā arī aprakstīta rīcība drošības negadījumos un iekļauts misijas ārkārtas situāciju un evakuācijas plāns;

                        b)

                        visam personālam, kas izvietots ārpus Savienības, nodrošinot augsta riska apdrošināšanu, kas atbilst apstākļiem teritorijā, par ko ESĪP atbild;

                        c)

                        nodrošinot, lai visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai tūlīt pēc ierašanās teritorijā, par ko ESĪP atbild, būtu piedalījušies atbilstīgā drošības apmācībā, kuras pamatā ir EĀDD minētajai teritorijai piešķirtā riska izvērtējuma pakāpe;

                        d)

                        nodrošinot, ka tiek īstenoti visi saskaņotie ieteikumi, kas sniegti pēc regulāriem drošības izvērtējumiem, un – saistībā ar progresa ziņojumu un ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

            11. pants
            Ziņošana
            ESĪP regulāri sniedz ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Regulāros ziņojumus izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.

            12. pants
            Koordinācija

               1.   Lai sasniegtu Savienības politikas mērķus, ESĪP veicina Savienības darbību vienotību, konsekvenci un efektivitāti un palīdz nodrošināt to, lai visus Savienības instrumentus un dalībvalstu darbības īstenotu konsekventi. ESĪP darbības saskaņo ar Komisijas darbībām, kā arī vajadzības gadījumā ar darbībām, ko reģionā veic citi ESĪP. ESĪP regulāri sniedz informāciju dalībvalstu misijām un Savienības delegācijām.

               2.   Uz vietas tiek uzturēta cieša saikne ar Savienības delegāciju vadītājiem reģionā un dalībvalstu misiju vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur sakarus arī ar uz vietas esošajiem starptautiskiem un reģionāliem rīcībspēkiem un jo īpaši cieši sadarbojas ar ANO Augsto pārstāvi Bosnijā un Hercegovinā.

               3.   Atbalstot Savienības krīzes pārvarēšanas operācijas, ESĪP kopā ar citiem uz vietas esošajiem Savienības rīcībspēkiem uzlabo veidu, kādā minētie Savienības rīcībspēki izplata informāciju un apmainās ar to, lai panāktu lielā mērā vienotu situācijas izpratni un izvērtējumu.

            13. pants
            Palīdzība saistībā ar prasībām
            ESĪP un ESĪP personāls palīdz nodrošināt elementus reaģēšanai uz jebkādām prasībām un pienākumiem, kas izriet no iepriekšējo ESĪP Bosnijā un Hercegovinā pilnvarām, un šai nolūkā sniedz administratīvu palīdzību un piekļuvi attiecīgajiem dokumentiem.

            14. pants
            Pārskatīšana
            Šā lēmuma īstenošanu un tā saskaņotību ar citām Savienības darbībām reģionā regulāri pārskata. Katru gadu ESĪP līdz oktobra beigām iesniedz Padomei, AP un Komisijai progresa ziņojumu un līdz maija beigām – visaptverošu ziņojumu par pilnvaru īstenošanu.

            15. pants
            Stāšanās spēkā
            Šis lēmums stājas spēkā tā pieņemšanas dienā.
            To piemēro no 2019. gada 1. septembra.

            Briselē, 2019. gada 8. augustā

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (KĀDP) 2015/77 (2015. gada 19. janvāris), ar ko ieceļ Eiropas Savienības īpašo pārstāvi Bosnijā un Hercegovinā (OV L 13, 20.1.2015., 7. lpp.).

            (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: Padomes Lēmums (KĀDP) 2019/1341 (2019. gada 8. augusts), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2019/25

text:
                  9.8.2019

                  LV

                  Eiropas Savienības Oficiālais Vēstnesis

                  L 209/15

         PADOMES LĒMUMS (KĀDP) 2019/1341
         (2019. gada 8. augusts),
         ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2019/25
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2001. gada 27. decembrī pieņēma Kopējo nostāju 2001/931/KĀDP (1).

                     (2)

                     Padome 2019. gada 8. janvārī pieņēma Lēmumu (KĀDP) 2019/25 (2), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (“saraksts”).

                     (3)

                     Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

                     (4)

                     Šajā lēmumā ir iekļauts tās pārskatīšanas rezultāts, ko Padome ir veikusi attiecībā uz tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants.

                     (5)

                     Padome ir pārliecinājusies, ka Kopējās nostājas 2001/931/KĀDP 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām par to, ka tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot tajos paredzētos konkrētos ierobežojošos pasākumus.

                     (6)

                     Saraksts būtu attiecīgi jāatjaunina, un Lēmums (KĀDP) 2019/25 būtu jāatceļ,

               IR PIEŅĒMUSI ŠO LĒMUMU.

            1. pants
            To personu, grupu un vienību saraksts, uz kurām attiecas Kopējās nostājas 2001/931/KĀDP 2., 3. un 4. pants, ir izklāstīts šā lēmuma pielikumā.

            2. pants
            Lēmums (KĀDP) 2019/25 ar šo tiek atcelts.

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 8. augustā

                  Padomes vārdā –

                  priekšsēdētāja

               T. TUPPURAINEN

            (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            (2)  Padomes Lēmums (KĀDP) 2019/25 (2019. gada 8. janvāris), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un atceļ Lēmumu (KĀDP) 2018/1084 (OV L 6, 9.1.2019., 6. lpp.).

            PIELIKUMS
            1. PANTĀ MINĒTO PERSONU, GRUPU UN VIENĪBU SARAKSTS
            I.   PERSONAS

                        1.

                           ABDOLLAHI, Hamed (jeb Mustafa Abdullahi), dzimis 11.8.1960. augustā Irānā. Pases Nr.: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR, Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016 (ASV izdota vadītāja apliecība).

                        5.

                           ASADI, Assadollah, dzimis 22.12.1971. Teherānā (Irāna), Irānas valstspiederīgais. Irānas diplomātiskās pases Nr.: D9016657.

                        6.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                        7.

                           EL HAJJ, Hassan Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases numurs: JX446643 (Kanāda).

                        8.

                           HASHEMI MOGHADAM, Saeid, dzimis 6.8.1962. Teherānā (Irāna), Irānas valstspiederīgais. Pases numurs: D9016290, derīga līdz 4.2.2019.

                        9.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        10.

                           MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases numurs: M2719127 (Austrālija).

                        11.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā, pases Nr.: 488555.

                        12.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        13.

                           SHAHLAI, Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                        14.

                           SHAKURI, Ali Gholam, dzimis aptuveni 1965. gadā Teherānā, Irāna.

                        15.

                           SOLEIMANI, Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 11.3.1957. Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Amats: ģenerālmajors.

                  II.   GRUPAS UN VIENĪBAS

                        1.

                        “Abu Nidal Organisation” – “ANO” (jeb “Fatah Revolutionary Council”, jeb “Arab Revolutionary Brigades”, jeb “Black September”, jeb “Revolutionary Organisation of Socialist Muslims”).

                        2.

                        “Al-Aqsa Martyrs' Brigade”.

                        3.

                        “Al-Aqsa e.V.”.

                        4.

                        “Babbar Khalsa”.

                        5.

                        “Communist Party of the Philippines”, tostarp “New People's Army” – “NPA”, Filipīnas.

                        6.

                        “Directorate for Internal Security of the Iranian Ministry for Intelligence and Security”.

                        7.

                        “Gama'a al-Islamiyya” (jeb “Al-Gama'a al-Islamiyya”) (“Islamic Group” – “IG”).

                        8.

                        “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                        9.

                        “Hamas”, arī “Hamas-Izz al-Din al-Qassem”.

                        10.

                        “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu'llah Military Wing”, jeb “Hizb Allah Military Wing”, jeb “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                        11.

                        “Hizbul Mujahideen” – “HM”.

                        12.

                        “Khalistan Zindabad Force” – “KZF”.

                        13.

                        “Kurdistan Workers' Party” – “PKK” (jeb “KADEK”, jeb “KONGRA-GEL”).

                        14.

                        “Liberation Tigers of Tamil Eelam” – “LTTE”.

                        15.

                        “Ejército de Liberación Nacional” (“National Liberation Army”).

                        16.

                        “Palestinian Islamic Jihad” – “PIJ”.

                        17.

                        “Popular Front for the Liberation of Palestine” – “PFLP”.

                        18.

                        “Popular Front for the Liberation of Palestine – General Command” (jeb “PFLP – General Command”).

                        19.

                        “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”), jeb “Dev Sol”) (“Revolutionary People's Liberation Army/Front/Party”).

                        20.

                        “Sendero Luminoso” – “SL” (“Shining Path”).

                        21.

                        “Teyrbazen Azadiya Kurdistan” – “TAK” (jeb “Kurdistan Freedom Falcons”, jeb “Kurdistan Freedom Hawks”).


Komisijas 29.03.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9195 - Great-West Lifeco / Hammerson plc / Swords Pavilions) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 02.07.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9353 - Advent International Corporation / Evonik Industries AG) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/1575 (2019. gada 16. septembris), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Bank Ċentrali ta' Malta / Central Bank of Malta ārējiem revidentiem

text:
                  23.9.2019

                  LV

                  Eiropas Savienības Oficiālais Vēstnesis

                  L 243/4

         PADOMES LĒMUMS (ES) 2019/1575
         (2019. gada 16. septembris),
         ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Bank Ċentrali ta' Malta / Central Bank of Malta ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
         ņemot vērā Eiropas Centrālās bankas Ieteikumu (2019. gada 25. jūlijs) Eiropas Savienības Padomei par Bank Ċentrali ta' Malta / Central Bank of Malta ārējiem revidentiem (ECB/2019/24) (1),
         tā kā:

                     (1)

                     Eiropas Centrālās bankas (ECB) un dalībvalstu, kuru valūta ir euro, valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.

                     (2)

                        Bank Ċentrali ta' Malta / Central Bank of Malta ārējo revidentu, PricewaterhouseCoopers, pilnvaras beidzās pēc 2018. finanšu gada revīzijas. Tāpēc ir jāieceļ ārējie revidenti laikposmam, kas sākas 2019. finanšu gadā.

                     (3)

                        Bank Ċentrali ta' Malta / Central Bank of Malta par saviem ārējiem revidentiem laikposmam no 2019. līdz 2025. finanšu gadam ir izvēlējusies KPMG.

                     (4)

                     ECB Padome ieteica par Bank Ċentrali ta' Malta / Central Bank of Malta ārējiem revidentiem laikposmam no 2019. līdz 2025. finanšu gadam iecelt KPMG.

                     (5)

                     Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),

               IR PIEŅĒMUSI ŠO LĒMUMU.

            1. pants
            Lēmuma 1999/70/EK 1. panta 15. punktu aizstāj ar šādu:

                  “15.   Ar šo par Bank Ċentrali ta' Malta / Central Bank of Malta ārējo revidentu laikposmam no 2019. līdz 2025. finanšu gadam apstiprina KPMG.”

            2. pants
            Šis lēmums stājas spēkā tā paziņošanas dienā.

            3. pants
            Šis lēmums ir adresēts Eiropas Centrālajai bankai.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            (1)  OV C 283, 21.8.2019., 1. lpp.

            (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: Eiropas Parlamenta Lēmums (ES) 2019/1455 (2019. gada 26. marts) par Eiropas Patvēruma atbalsta biroja (EASO) 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/182

      EIROPAS PARLAMENTA LĒMUMS (ES) 2019/1455
      (2019. gada 26. marts)
      par Eiropas Patvēruma atbalsta biroja (EASO) 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Patvēruma atbalsta biroja 2017. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Patvēruma atbalsta biroja 2017. finanšu gada pārskatiem un Biroja atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz Birojam par 2017. finanšu gada budžeta izpildi (05825/2019 – C8-0098/2019),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (4), un jo īpaši tās 70. pantu,

                  —

                  ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (5), un jo īpaši tās 35. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0123/2019),

         1.

            atliek lēmuma pieņemšanu attiecībā uz apstiprinājuma sniegšanu Eiropas Patvēruma atbalsta biroja izpilddirektoram par Biroja 2017. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 434, 30.11.2018., 116. lpp.

         (2)  OV C 434, 30.11.2018., 116. lpp.

         (3)  OV L 298, 26.10.2012., 1. lpp.

         (4)  OV L 193, 30.7.2018., 1. lpp.

         (5)  OV L 132, 29.5.2010., 11. lpp.

         (6)  OV L 328, 7.12.2013., 42. lpp.


title: Eiropas Parlamenta Lēmums (ES) 2019/1458 (2019. gada 26. marts) par Eiropas Banku iestādes (EBI) 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/189

      EIROPAS PARLAMENTA LĒMUMS (ES) 2019/1458
      (2019. gada 26. marts)
      par Eiropas Banku iestādes (EBI) 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Banku iestādes 2017. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Banku iestādes 2017. finanšu gada pārskatiem un Iestādes atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz Iestādei par 2017. finanšu gada budžeta izpildi (05825/2019 – C8-0092/2019),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (4), un jo īpaši tās 70. pantu,

                  —

                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (5), un jo īpaši tās 64. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

                  —

                  ņemot vērā Reglamenta 94. pantu un IV pielikumu,

                  —

                  ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0124/2019),

         1.

            sniedz Eiropas Banku iestādes izpilddirektoram apstiprinājumu par Iestādes 2017. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Banku iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 434, 30.11.2018., 51. lpp.

         (2)  OV C 434, 30.11.2018., 51. lpp.

         (3)  OV L 298, 26.10.2012., 1. lpp.

         (4)  OV L 193, 30.7.2018., 1. lpp.

         (5)  OV L 331, 15.12.2010., 12. lpp.

         (6)  OV L 328, 7.12.2013., 42. lpp.